Aalborg Kommune har tirsdag morgen udsendt en pressemeddelelse, der i detaljer beskriver hvorfor leder af Fremtidens Plejehjem i Nørresundby Christian Johnson nu er blevet afskediget. Nordjyske Stifttidende har i længere tid beskrevet forholdene på plejehjemmet og lederen selv har fortalt om kritisable forhold i både avisen og på Facebook og i detaljer beskrevet den partshøring fra Dansk Sygeplejeråd hvor hans afskedigelse blev påtænkt, og derfor lægger kommunen nu kortene på bordet. I en pressemeddelelse skriver Aalborg Kommune at det er fordi Christian Johnson på et møde med Ældre- og Sundhedschef Lars Nøhr "nægtede at tage mod konstruktiv tilrettevisning fra denne i forhold til, hvorledes henvendelser og klager fra pårørende skal håndteres:Nemlig at erkende fejl, hvis den er begået,rette fejlen hvis muligt - samt sikre at den samme fejl ikke gentages." Kommunen skriver videre i pressemeddelelsen: "Christian Johnson ville ikke modtage denne tilrettevisning, var truende i sin adfærd og bad ældre- og sundhedschefen om at forlade sit kontor. I et sidste forsøg på at nå til en fælles forståelse forsøgte Ældre- og sundhedschef Lars Nøhr, at få Christian Johnson på rette vej ved at anmode ham om at være "føl" i en periode på et andet plejehjem for at få en fornemmelse af kultur og personaleledelse i Aalborg Kommune. Det nægtede Christian Johnson ligeledes." LÆS: Pressemeddelelsen fra Aalborg Kommune LÆS: Christian Johnson beskriver historien på Facebook

Opsummering:
Christian Johnson, der siden 1. marts har ledet Fremtidens Plejehjem i Nørresundby, er blevet afskediget efter voldosm tvist med kommunens ældrechef.